དུས་རབས་༢༡པའི་ཆོས་དང་སྲིད་ཀྱི་དབུ་ཁྲིད་སུ་ཞིག་གིས་གཞན་གྱི་ཆོས་ལུགས་ཐོག་ལ་བཀའ་གནང་མི་ཆོགགལ་ཏེ་གང་ཟག་དེ་ཆོས་ལུགས་ཡང་དག་པ་ཡིན་ནའང་རེད།ཡང་ན་ཆོས་ལུགས་ལོག་པ་གང་ལ་ཞུགས་ཡོད་ནའང་འདི་ཁོང་རང་གི་རང་དབང་རེད་མ་གཏོགས་དབུ་ཁྲིད་དང་འབྲེལ་བ་མེད་པ་རེད།ཡང་ཆོས་དང་སྲིད་ཀྱི་དབུ་ཁྲིད་ཀྱིས་གང་ཟག་གཞན་གྱི་ཆོས་ལུགས་ཐོག་ལ་བསླབ་བྱ་དེ་འདྲ་གནང་བ་ནི་ཡག་པོ་མི་མཐོང་།དེ་འདྲ་བྱེད་དུས་ཁོང་ཚོར་མཐོང་ཆུང་བཟོ་བ་དང་།མི་བཟོད་པ་བཟོ་བ་དང་།དམངས་གཙོ་དང་འགལ་བ་དང་ཁོང་ཚོ་ལ་ཆོས་དད་རང་དབང་མེད་པ་ཆག་པ།༧གོང་ས་མཆོག་ལྟ་བུ་ནུས་སྟོབས་ཆེན་པོ་དང་ལྡན་པའི་ཆོས་ཀྱི་དབུ་ཁྲིད་ཀྱིས་རྡོ་རྗེ་ཤུགས་ལྡན་བསྟེན་གསོལ་གྱི་ཁ་གཏད་དུ་གནང་བའི་བསླབ་བྱ་དེ་ལ་རྟེན་ནས་ཁོང་གི་རྗེས་འབྲང་པ་རྣམས་ཀྱིས་༧གོང་ས་མཆོག་ཐུགས་སྤྲོ་པོ་ཡོང་བར་རྡོ་རྗེ་ཤུགས་ལྡན་བསྟེན་གསོལ་བ་རྣམས་ལ་སྤྱི་ཚོགས་ནས་འབུད་པ་དང་ཁ་འབྲལ་གཏོང་བ་དང་དམའ་འབེབས་སོགས་བྱས་དང་བྱེད་བཞིན་པ་རེད།